જ્યારે જ્યારે દીકરીને કોઈ તકલીફ થાય ત્યારે મને બોલાવી જાય. મને તેને ત્યાં જવું ગમે, દીકરીની દવા વગેરે મારી પાસેથી આપું જેથી તેમને તેનો તોડ ન પડે. તેમની ખાનદાની એવી જે જ્યારે તેમને ત્યાં વિઝિટે જાઉં ત્યારે વિઝિટ ફી અચૂક પૂછે, રિક્ષાવાળાને પૈસા આપવા દોડે. મેં પહેલેથી જ રિક્ષાવાળાને કહી રાખ્યું હોય એટલે એમની પાસેથી પૈસા લે નહીં. બહેનને કહું કે સ્વજનની તમારા જેવી સેવા કરનારાં આ દુનિયામાં ઓછાં જોવા મળે, તમે તો ખુદાની ઘણાં નજીક છો. મનોમન તેમને વંદન કરું.